open-index/open-wikipedia-markdown huggingface dataset:
Carolina Morace

**Carolina Morace** (født 5. februar 1964) er en italiensk tidligere fotballspiller og nåværende fotballtrener. Morace er blant Italias mest framgangsrike kvinnelige fotballspillere.

## Spillerkarriere
Morace debuterte på landslaget og på det øverste nivå i Serie A da hun var 14 år gammel. Hennes debutkamp var mot Jugoslavia, i en av de svært få kampene Jugoslavia spilte under den kalde krigen. Dette var starten på en 18 år lang karriere på landslag og 20 år på klubblag.

Morace spilte på en lang rekke klubblag. I sin 20 år lange karriere var hun på ti forskjellige lag, to av disse i to omganger. A.S.D. CF Bardolino og S.S. Lazio Calcio Femminile er de eneste hun spilte på så lenge som tre sesonger. Morace vant tilsammen tolv seriegull og to cupgull, av hvilke én var en double, i sin klubbkarriere. 

Morace var med i EM fra begynnelsen, med akseptable resultater. Hun var også med på det første VM, i Kina, der hun scoret 4 mål. Tre av disse var mot Taiwan, og det siste var kampens eneste mål mot Nigeria. Begge disse kampene kom i gruppespillet til Italia, og Morace kunne gjøre lite med at Italia tapte kvartfinalen mot Norge. Moraces fire mål gjorde henne til Italias toppscorer i VM.

I EM på hjemmebane (det vil si, semifinalene, bronsefinalen og finalen, resten ble regnet som kvalifisering) greide Morace å score Italias mål mot Tyskland, og dermed sikre uavgjort. Kampen gikk til straffesparkkonkurranse, som Italia vant. Igjen møtte Italia Norge i finalen, og igjen tapte Italia. Det ble imidlertid Italias beste resultat i offisielle turneringer, mye takket være Moraces utlikningsmål.

Italia lyktes ikke å kvalifisere seg til EM i 1995, og dermed heller ikke til VM i samme år eller OL året etter. Dermed ble beholdningen i landslagssammenheng for Morace et EM-sølv i 1993 og en bronse fra 1987.

## Trenerkarriere
Morace prøvde seg som trener for Serie C-laget (tredje nivå) Viterbese i 1999. Hun vant den første kampen som trener, men etter et stygt 1-5-tap i den andre kampen og stadig press fra både pressen og styret, trakk hun seg etter bare to kamper. Viterbese spiller per januar 2011 i amatørligaen Serie D (5. nivå), i gruppe G.

Morace prøvde seg som trener for det italienske landslaget året etter. Italia var i en bølgedal som Morace i liten grad greide å få dem ut av. Italia kvalifiserte seg ikke til VM i hennes tid som landslagssjef, og enda hun fikk Italia til EM i 2001 og EM i 2005 ble det med gruppespill begge gangene.

Morace tok i 2009 over Canada etter Even Pellerud, og ser ut til å ha fått det til bedre der. Under hennes ledelse har Canada allerede vunnet VM-kvalifiseringen, tidligere omtalt som «Gold Cup». Det var første gang Canada vant en slik turnering der USA var med. 

## Meritter

1984 var et overgangsår fra vår-høst til høst-vår.

Tilsammen 12 seriemesterskap og 2 cupmesterskap for 8 klubber.

**Med landslaget**:
* EM-sølv 1993

## Referanser


## Eksterne lenker
* 
* Carolina Moraces profil på Canadas fotballforbunds hjemmeside
* Carolina Moraces side  på FIFAs hjemmeside
Welsh mountain ponni (seksjon A)

**Welsh mountain ponni** eller **welsh ponni (seksjon A)** kommer fra fjellene i Wales og ble brukt til ridning. Nå blir den forsatt brukt til ridning, men også kjøring. De er rolige, men kan være sta. De er ikke høyere enn 122cm og regnes ofte som den vakreste av alle de britiske ponniene. Den er veldig sterk selv om den ikke er så stor.
Farger: Alle hele farger.
Konik

**Konik** eller **konikponni** er en hesterase fra Polen som nedstammer fra tarpan og klassifiseres som en ponni. Den ble brukt til gårdsarbeid og kjøring, og er rolig og stødig. Konik blir omkring 132 cm høy og er stort sett blakk med grå-brun-toner, men andre farger forekommer. *Konik* betyr *liten hest*. Typen er tøff og sterk.
Andreas Moe

**Ole Andreas Moe** (1883–1956) var en norsk kjøpmann, konsul og kommunepolitiker. Han var Trondheim bys ordfører fra 1926 til 1930 og representerte Høyre.

## Familie og yrke
Han var sønn av kjøpmann (Ole) Andreas Moe (1855–1896) og Marie Otilie Rostad (1856–1941), som begge kom fra Verdal. Morbroren Bernhard Rostad var brukseier og ordfører i Verdal, og fetteren Arne Rostad var stortingsmann.

Familien bodde i en bygård i Olav Tryggvasons gate 31, hvor de også drev firmaet Andreas Moe Glas & Stentøi (senere Andreas Moe Glasmagasin), som faren hadde etablert i 1880. Firmaet drev grossist- og detaljvarehandel i finere glass, stentøy og porselen. Faren døde i 1896, så moren eide firmaet frem til Andreas og hans brødre Harald og Vilhelm kunne overta i fellesskap. Andreas ble disponent i 1907 og eneeier i 1936. I mellomtiden hadde han gått handelsgymnas og i lære ved glassmagasin i Norge, Frankrike, England og Tyskland.

Moe hadde flere bransjeverv: formann i Trondhjems Handelsstands Forening 1918–1921, styremedlem i Norges Handelsstands Forbund og formann i Norges Glass- og Stentøihandleres Forbund.

Han giftet seg i 1921 med Sigrid (Sissi) Tønseth, datter av tilsynsmann og revisor Ernst Andreas Tønseth og Margrethe Selsbak. De eide frem til 1936 en villa, Haugen, i Håkon Jarls gate 12 på Øya.

## Politiske og offentlige verv
Moe var medlem av Trondheim bystyre og formannskap 1917–1934, i perioden 1926–1930 som ordfører. Blant hans nærmeste politiske fortrolige var Ivar Lykke og Francis Kjeldsberg. I årene Moe var ordfører, flyttet kommunestyrelsen fra *Rådstuen* i Kongens gate 2 til dagens rådhus i Munkegaten 1. Spørsmålet om byens navn var oppe i bystyret mange ganger i perioden Andreas Moe var ordfører. Olavsjubileet og Trøndelagsutstillingen i 1930 (900 år etter slaget på Stiklestad) satte også preg på hans ordførerperiode.

Han var styreformann ved det psykiatriske sykehuset på Østmarka 1932–1956 og styreformann ved Trondhjems Handelsgymnasium. Han hadde også verv i noen byens sentrale bedrifter, så som formann i direksjonen i Trondhjems Sparebank 1942–1953 og Det Nordenfjeldske Dampskibsselskab fra 1946, og ordfører i representantskapet i Adresseavisen 1927–1956. I 1945 ble han formann i børs- og handelskomiteen ved Trondheim Børs.

Andreas Moe var spansk konsul i Trondhjem 1912–1924.

## Krigsfangenskap
Under andre verdenskrig ble Andreas Moe arrestert 4. oktober 1944 og satt fengslet på Vollan inntil han 24. oktober 1944 ble overført til Berg internerings- og krigsfangeleir ved Tønsberg. Der satt han satt i fangenskap inntil han ble løslatt 28. mars 1945.

## Sykdom, død og begravelse
Han døde på Røde Kors klinikk i Trondheim etter å ha blitt operert for et magesår, som viste seg å være en mer alvorlig tilstand. Han ble begravet på Domkirkegården.

## Utmerkelser
Andreas Moe ble utnevnt til ridder av den franske Æreslegionen i 1925.

## Referanser
Amerikansk shetlandsponni

**Amerikansk Shetlandsponni** er en ponnirase som kommer fra USA og ble brukt til kjøring og trav, tidvis også ridning og sprang. Den er høyere og har mer bygning lik hest enn vanlig shetlandsponni. De er opptil 117 cm høye og kan ha en rekke, hele farger. Rasen ble avlet fram på 1880-tallet, og selv om det ble brukt britiske shetlandsponnier i avlen, er den amerikanske shetlandsponnien raskere og mer lettbygd.
Bryting under Sommer-OL 2008 – Fri stil menn 66 kg

**Herrenes 66 kg fri stil** i bryting under Sommer-OL 2008 i Beijing fant sted den 20. august 2008 på China Agricultural University Gymnasium.

## Resultater
### Hovedrunde
#### Finale

#### Topp

#### Bunn

### Bronsefinaler

## Eksterne lenker
* Resultater og profilside  på sports-reference.com
Pony of the Americas

**Hightlandponnien** kommer fra Iowa, USA. Ble og blir brukt til ridning. Er rolig og godlynt. Blir mellom 117 – 132cm høy og er prikket. Denne rasen ble grunnlagt i 1950-årene ved å krysse en appaloosa med en shetlandsponni. Det er en god rideponni for barn.
Simona Senoner

**Simona Senoner** (født 13. juni 1993 i Bolzano, død 7. januar 2011 i Freiburg) var en italiensk skihopper som representerte Sci Club Gardena Raiffeisen.

Hun debuterte i kontinentalcupen med 35.-plass (av 36 deltakere) i Toblach 16. januar 2006. Hennes beste plassering i kontinentalcupen var 15.-plass samme sted 21. januar 2009. Sammenlagt i kontinentalcupen ble hun nummer 50 i sesongen 2008/09. Sesongen 2009/10 tok hun 2 kontinentalcuppoeng og ble nummer 68 sammenlagt.

Senoner deltok i junior-VM i 2008 og 2010. 10.-plassen i Zakopane i 2008 var hennes beste plassering.

Simona Senoner ble funnet bevisstløs på hotellet i Furtwangen i Tyskland 6. januar 2011, der hun var for å delta i kvinnenes hoppuke i Schonach. Hun døde dagen etter på sykehus i Freiburg. Obduksjon påviste at hun døde av en plutselig virusinfeksjon, sannsynligvis hjernehinnebetennelse.

## Referanser


## Kilder
* Ladies-Skijumping.com: Simona Senoner (engelsk profil, besøkt 8. januar 2011)
* Ladies-Skijumping.com: Simona Senoner passed away (8. januar 2011, engelsk, besøkt 8. januar 2011)
* Il Messagero: Salto, l'azzurra 17enne Simona Senoner muore dopo un malore in ritiro (7. januar 2011, italiensk, besøkt 8. januar 2011)
* Südtirol Online: Junge Grödner Skispringerin tot (7. januar 2011, tysk, besøkt 8. januar 2011)

## Eksterne lenker
* 
*
Australsk ponni

**Australsk ponni** er en hesterase utviklet i Australia, i hovedsak fra britiske hesteraser. I dag brukes den til ridning og oppvisning. De er godlynte og lett å håndtere. De kan bli mellom 122–142&nbsp;cm høye og tillatte farger på rasen er hele farger. Det ble fraktet ponnier til Australia på 1800-tallet, og denne rasen ble utviklet fra shetlandsponni, araber, hackney og welsh mountain ponni (seksjon A). Den ligner mye på sistnevnte rase.

## Eksterne lenker
*
Captain Marvel

**Captain Marvel** er en amerikansk tegneseriefigur skapt av C. C. Beck og Bill Parker. Den første historien med Captain Marvel stod på trykk i *Whiz Comics* nr. 2 i 1940 utgitt av Fawcett Comics. Han ble der framstilt som en voksen, kappekledt, god superhelt hvis alter ego, den unge radioreporteren Billy Batson, forvandles når han sier navnet på trollmannen *[[Shazam]]*. Serien ble imidlertid lagt ned etter at en rettssak bestemte at fiuren var et plagiat av DC Comics' Superman. Figuren ble seinere kjøpt av nettopp DC Comics. Han har fått egne seriehefter i flere perioder og opptrer jevnlig i DC Comics' tegneserieutgivelser. DC Comics har siden 1973 presentert Captain Marvels eventyr under tittelen *Shazam!.* 

## Krefter
Captain Marvel får kreftene sine fra oldtidens guder: Salomos visdom, Herkules' styrke, Atlas' utholdenhet, Zevs' kraft, Akilles' mot og Merkurs raskhet. Figuren har gitt opphav til blant annet Captain Marvel Jr. og Mary Marvel. 

## Fiktiv Biografi
### Tidlig Opprinnelseshistorie
*Whiz Comics *#2 (Feb. 1940) introduserer William Joseph "Billy" Batson en unge avisgutt som sover i en gamel T-banestasjon. Byen han bor i var, i Fawcett serien, New York City, men i DC serier kalles Fawcett City.

## Andre Figurer
### Familje
* **[[Mary Marvel]]**: Billys återfunna tvillingsysters, Mary Batsons, alterego.
* **[[Captain Marvel Jr.]]**: Alterego till Billys vän och klasskamrat, Freddy Freeman.

### Fiender
* **[[Doktor Sivana]]. En [[galen vetenskapsman]].**
* **[[Black Adam]]**:(Captain marvels ärkefiende) Hjältens onda företrädare som utvald till Shazam.
* **[[Ibac]]**. En man som, når han sier «Ibac» får overmenneskelig styrke, fart, smidighet og utholdenhet. 

## Gruppetilhørighet
* Justice League of America
* Justice Society of America
* Shazam's Squadron of Justice

## Referanser


## Se også
* Shazam! (film), superheltfilm 2019

## Eksterne lenker
* Fanside
* Presentasjon på amerikansk
Kurt Busiek

**Kurt Busiek** (født 16. september 1960) er en amerikansk tegneserieforfatter mest kjent for sitt arbeid med seriene *[[Astro City]]* og *[[Marvels]]*. Han har også jobbet med en rekke andre serier, som *[[Avengers]]*, *[[Superman]]*, *[[Spider-Man]]*, *[[Conan the Barbarian|Conan]]* og *[[Thunderbolts]]*.

## Referanser

## Eksterne lenker
* 
* 
*
Munken Vendt

***Munken Vendt*** er et skuespill av Knut Hamsun utgitt i bokform 1902. 

Handlingen foregår nordpå omkring slutten av 1700-tallet, og dialogen er på rim, verket er karakterisert som et dramatisk dikt, tenkt som et lesedrama. Det meste er skrevet i en gamme på Hamarøy.

*Munken* er et fornavn, og hovedpersonen er en fattig ung mann fra landsdelen, som med en liten arv likevel har klart å ta studenteksamen og lese til prest. Men han blir lei av studiene og presenterer seg for hjembygdas Honoratiores som en farende Svend *i Jaktdragt med snorer på Trøien, rød Lue med Fjær, fuldskjæg og tykt Haar. En underlig skrue i hjembygda. Han driver med jakt - og er også kvinnejeger. Som  og slektningen Løitnant Gahn har han nemlig *Dyreøine* og ved at bruge dem.* 

Munken Vendt har en tung skjebne. Han er født i en sjå, men det antydes at underklassegutten er halvbror til den mektige hr. Didrik. Munken elsker Blis, men Didrik utnytter sine herremuligheter og setter barn på henne. Munken blir opprører, ikke mot det urettferdige standssamfunnet, men mot Gud, som lar urettferdigheten i verden skje. Munkens sanne verdi er stoltheten. Han forkynner livsgleden, og på dødsleiet løfter han hesteskoen - lykkesymbolet. 

Hamsun har lært av Henik Ibsen: Munken Vendt minner ikke lite om Peer Gynt. Historien er en *Peer Gyntiade*, skriver Theodor Caspari i sin anmeldelse av  boken i Morgenbladet, som ga anmeldelsen plass på første side. Casparis konklusjon er at Knut Hamsun har forsøkt seg i Faustdiktningens sjanger, men han har forløftet seg på oppgaven. 

Hamsun kalte en gang Nationalteateret for *Nationalfjeleboden*. Teater sto ikke høyt i hans omdømme, og heller ikke hans egne teaterstykker. Da Hamsun fyllte 80 i 1939 ble det foreslått å sette opp Munken Vendt som en festforestilling, men han avslår. *Jeg er ikke Skuespilforfatter, og det vet alle - *  

## Rollefigurer
* Dyre
* Elias
* Munken Vendt
* Blis
* Iselin
* Nille
* Hr. Didrik
* Ung Dundas
* Svend Herlufsen
* Inger
* Omoinsa Lap
* Sorenskriveren
* Thora
* Præsten
* Alexa
* Esben Skomaker
* Prælaten

(Maskerte Personer, Blomsterpiker, Bærsankersker, Kvanneletere, Iselins Drenger, Hr. Didriks Drenger, Sorenskriverens Fuldmægtig og Skrivere, Lensmænd, Klokker, Tingalmue, Kirkealmue, Auktionsfolk, En drukken Olding, En Fattigkone, Bipersoner)

## Referanser
Napolitano

**Personer med efternavnet Napolitano:**
* Danilo Napolitano (* 1981)
* Giorgio Napolitano (1925–2023)
* Janet Napolitano (* 1957)
* Johnette Napolitano (* 1957)
Aron Ralston

**Aron Lee Ralston** (født 27. oktober 1975) er en amerikansk fjellklatrer, som ble kjent i mai 2003, da han kom ut for en klatreulykke i Utah, USA, hvor han måtte knekke og amputere sin egen høyre arm med en lommekniv for å overleve, etter at han hadde fått armen sin i klem mellom en stein og fjellveggen. Han kom seg ikke løs før etter 5 dager. 

Ralston hadde studert maskinteknikk (*mechanical engineering*) ved eliteuniversitetet Carnegie Mellon og arbeidet for teknologiselskapet Intel.  Han hadde tatt permisjon høsten 2002 for på vinterstid å bestige alle fjelltopper i Colorado som er høyere enn 14.000 fot.

Ralston har beskrevet sin historie i selvbiografien *Between a Rock and a Hard Place*.   I 2010 ble biografien filmatiseret under tittelen *[[127 timer]]*.

Han ble kåret til *Man of the Year* av tidsskriftet GQ og kåret til *Person of the Year* i tidsskriftet Vanity Fair.

## Eksterne lenker
* 
* 
*
Lyne Beaumont

**Lyne Beaumont** (født 23. januar 1978 i Québec) er en canadisk synkronsvømmer som deltok i de olympiske leker 2000 i Sydney.
    
Beaumont vant en olympisk bronsemedalje i synkronsvømming under Sommer-OL 1996 i Atlanta. Hun var med på det canadiske laget som kom på tredjeplass i lagkonkurransen bak Russland og Japan. De andre på laget var Claire Carver-Dias, Erin Chan, Cathrine Garceau, Fanny Létourneau, Kristin Normand, Jacinthe Taillon, Reidun Tatham og Jessica Chase.

## OL-medaljer
*  2000  Atlanta -  Bronse i synkronsvømming lag  Canada

## Eksterne lenker
*
127 timer

***127 timer*** (originaltittel: *127 Hours*) er en britisk/amerikansk dramafilm fra 2010, produsert, skrevet og regissert av Danny Boyle. Filmen har James Franco i hovedrollen, som fjellklatreren Aron Ralston, som i 2003 kom ut for en ulykke i kløften Blue John Canyon i Robbers Roost i Utah, da en steinblokk på 500 kg rev seg løs og klemte Ralstons hånd fast. I seks dager var Ralston fanget i den trange kløften med svært lite vann og mat før han selv amputerte hånden med en sløv kniv.

Filmen er basert på Aron Ralstons selvbiografi *Between a Rock and a Hard Place*. Boyle skrev manuskriptet sammen med Simon Beaufoy og filmen ble produsert av Christian Colson. De tre hadde arbeidet sammen på Boyles tidligere film *[[Slumdog Millionaire – Han som hadde svar på alt]]*.  Filmen hadde premiere i Norge 11. februar 2011.

Filmen fikk seks Oscar-nominasjoner, blant annet for *Beste film* og *Beste mannlige hovedrolle* (James Franco).

## Sammendrag
I april 2003 går fjellklatrer Aron Ralston på fottur i Canyonlands National Park i Utah. Han blir venn med to turgåere Kristi og Megan. Etter en svømmetur sammen med dem, går Aron videre alene. Han fortsetter gjennom en lang, smal kronglete kanal. Under en klatretur glir han, og faller ned. Han slår overende en stor kampestein som knuser hans høyre håndledd. Han sitter fast under steinen, forsøker å rope etter hjelp, men innser at han er helt alene der ute.

Ralston begynner å spille inn en video-dagbok for å opprettholde moral, samtidig som han forsøker å komme seg løs, og holde på varmen i løpet av natten. Han rasjonerer mat og vann for å overleve lengst mulig. I løpet av de neste fem dagene forsøker Ralston å bruke et multiverktøy for å komme seg fri. Uten mer rent vann tilgjengelig, blir han tvunget til å drikke sin egen urin. I dagboken blir han stadig mer fortvilet og deprimert. Han får flere hallusinasjoner om flukt, hans forhold til en tidligere kjæreste, familie sin, og vennene Kristi og Megan. Under en hallusinasjon innser han at hans aller største feil var å aldri fortelle noen hvor han planla å gå.

På den sjette dagen får Ralston en hallusinasjon om hans fremtidige sønn, noe som øker hans vilje til å overleve. Han forsøker å amputere sin egen hånd ved hjelp av et multiverktøy. Han kommer seg endelig løs, og drikker regnvann fra et lite tjern. Han møter en familie på tur, og de varsler politiet. Et helikopter dukker opp, og tar ham med til sykehus. Filmen hopper deretter flere år frem i tid, og Ralston har nå en familie. Han er fremdeles en ivrig tur-gåer og fjellklatrer. Men nå legger han alltid igjen en beskjed som forteller hvor han har tatt veien. 

## Rolleliste

## Eksterne lenker
* 
*
Kunståret 1901

**Kunståret 1901** er en oversikt over hendelser, fødte og avdøde kunstnerpersonligheter i 1901.

## Hendelser

* Picasso begynner sin blå periode som pågår til 1904.
* Avisen Puck gis ut for første gang. Denne politisk radikale vitsepublikasjon redigeres av Hugo Vallentin og Edvard Forsström.

## Verk

* John Collier – *In the Venusberg Tannhauser*
* Pablo Picasso – Åndemaningen (Casagemas begravelse).
* Camille Pissarro – *Hay Harvest at Éragny*

## Utstillinger

## Priser
*Eckersbergmedaljen
**Lorenz V. Hinrichsen
**Carl Holsøe   
**L.A. Ring
**Carl Wentorf
*Wynneprisen: W.C. Piguenit for «Thunderstorm on the Darling»

## Fødsler

* Esaias Thorén, svensk kunstmaler (død 1981) 
* David Wretling, svensk billedhugger (død 1986)
* Emma Wiberg, svensk damaskveverske (død 1990)
* Dorothy Dehner, amerikansk billedhugger (død 1994) 
* Philip Evergood, amerikansk kunstmaler, grafiker og billedhugger (død 1973)

## Dødsfall


H-p-robinson.jpg|Henry Peach Robinson(1830–1901)
Kate_Greenaway_by_Elliott_&_Fry_(cropped).jpg|Kate Greenaway(1846–1901)
Photolautrec.jpg|Henri de Toulouse-Lautrec(1864–1901)
Alberto-Giacometti,-etching-(author-Jan-Hladík-2002).jpg|Alberto Giacometti(1901–1966)
54736_Sigrun_Berg_(cropped).jpg|Sigrun Berg(1901–1982)
Paolo_Monti_-_Servizio_fotografico_-_BEIC_6363691_dettaglio.jpg|Jean Dubuffet(1901–1985)
Kurt_Schwitters_Fred_Uhlman_1940.jpg|Fred Uhlman(1901–1985)


## Referanser


## Eksterne lenker
*
ALGOL 58

**ALGOL 58**, opprinnelig var betegnelsen **IAL** foreslått, er et programmeringsspråk i familien ALGOL. Det ble utviklet etter et initiativ i oktober 1955 og ble presentert 1958. Språket introduserte begrepet *sammensatte utsagn*, men begrenset dette til flytkontroll. 

Et sammensatt utsagn er en gruppe av utsagn som syntaktisk blir behandlet som ett eneste utsagn, dette gjør programmteksten oversiktligere. I Algol 58 og mange senere programmeringsspråk ble dette gjort ved å samle utsagnene i parentesparet **begin** og **end**, forskjellige andre språk som for eksempel C bruker { og }.
 
Etterfølgeren Algol 60 utvidet dette konseptet ved å knytte identifikatorenes gyldighetsområder til blokker (*blocks*).

En spesiell versjon av Algol 58, JOVIAL, ble lansert 1960 og var spesielt utviklet for innebygde systemer. JOVIAL var i bruk til 2008 eller lenger.

## Eksempler på programmering i Algol 58
Dette programmet regner ut gjennomsnittet av alle elementene i en array, det er skrevet i referanse-Algol. I en konkret implementasjon ville det ha et avvikende utseende. Se det samme eksempelet under Algol 60 til sammenlikning.

  **comment**    the main program (this is a comment);
   
  **begin**
  Main:      **array** (Data[1:1000])
             Read Int(N);
    
      **for**    i:=1 (1) N
  **begin**      Read Real(val);
      **if**     (val
 


## Eksterne lenker
* Det første utkastet til Algol 58 som standard 
* Computer History Museum om Algol 58
Kanako Kitao

**Kanako Kitao** (født 1982) er en japansk synkronsvømmer som deltok i de olympiske leker 2004 i Athen.   

Kitao vant en olympisk sølvmedalje i synkronsvømming under Sommer-OL 2004 i Athen. Hun var med på det japanske laget som kom på andreplass i lagkonkurransen bak Russland. De andre på laget var Michiyo Fujimaru, Emiko Suzuki, Saho Harada, Miya Tachibana, Miho Takeda, Juri Tatsumi og Yoko Yoneda.

## OL-medaljer
*  2004  Athen -  Sølv i synkronsvømming lag  Japan

## Eksterne lenker
*
Alison Bartosik

**Alison Bartosik** (født 20. april 1983) er en amerikansk synkronsvømmer som deltok i de olympiske leker 2004 i Athen.

Bartosik vant to olympiske bronsemedaljer i synkronsvømming under Sommer-OL 2004 i Athen. Sammen med Anna Kozlova kom hun på tredjeplass i duett bak Anastasija Davydova / Anastasija Jermakova fra Russland og Miya Tachibana / Miho Takeda fra Japan. Hun var også med på det amerikanske laget som ble nummer tre i lagkonkurransen bak Russland og Japan. De andre på laget var Tamara Crow, Rebecca Jasontek, Anna Kozlova, Sara Lowe, Lauren McFall, Stephanie Nesbitt og Kendra Zanotto.

## OL-medaljer
*  2004  Athen - Bronse i synkronsvømming lag  USA
*  2004  Athen - Bronse i synkronsvømming lag  USA

## Eksterne lenker
*
Den europeiske landskapskonvensjonen

**Den europeiske landskapskonvensjonen**  (engelsk: **European Landscape Convention**), også kjent som Florence Convention trådte i kraft 1. mars 2004.  Initiativet til konvesjonen ble tatt av Congress of Regional and Local Authorities of the Council of Europe. 

Konvensjonen definerer ordet landskap som
 "Landskap" betyr et område, slik folk oppfatter det, hvis særpreg er et resultat av påvirkningen fra og samspillet mellom
 naturlige og/eller menneskelige faktorer.

Mange har mistolket dette og tolket landskap som et bestemt geografisk område på linje med et distrikt. En slik tolking av ordet landskap er bare brukt i Sverige (og Finland) der den gamle inndelingen av landet til en viss grad brukes i dag.

Målene med denne konvensjon er å
* fremme vern, forvaltning og planlegging av landskap
* organisere europeisk samarbeid på disse områdene

Konvensjonen ble vedtatt av Committee of Ministers i juli 2000 og trådte i kraft 1. mars 2004.

## Se også
*Landskapsplanlegging
*Landskapsarkitektur
*Permanent European Conference for the Study of the Rural Landscape

## Eksterne lenker
* European Landscape Convention
* European Network of Local and Regional Authorities for the Implementation of the European Landscape Convention  (RECEP-ENELC)
* Landscape Europe 
* European Federation for Landscape Architecture (EFLA)
* Landscape Character Network
* Miljøverndepartementets side om landskapskonvensjonen
Kunståret 1871

**Kunståret 1871** er en oversikt over hendelser, fødte og avdøde kunstnerpersonligheter i 1871.

## Hendelser

## Verk

 
* Carl Bloch  – «Christian II i fængslet på Sønderborg Slot» 
* Georg von Rosen – *[[Erik XIV og Karin Månsdotter]]*
* Daniel Huntington – *The Narrows, Lake George*.
* Eastman Johnson- *The Old Stagecoach*. 
* James McNeill Whistler – *[[Whistler's mother]]*.

## Utstillinger

## Priser
*Neuhausenske premie: maleren Kristian Zahrtmann
*Prix de Rome, maleri: Edouard Toudouze

## Fødsler

## Dødsfall


Fil:Anna_Atkins_1861.jpg|Anna Atkins(1799–1871)
Fil:Moritz_von_Schwind_cropped.jpg|Moritz von Schwind(1804–1871)
Fil:Georges_Rouault.png|Georges Rouault(1871–1958)


## Referanser
Bettina Wiegmann

**Bettina Wiegmann** (født 7. oktober 1971) er en tysk tidligere fotballspiller.

Wiegmann debuterte på landslaget i en EM-kvalifiseringskamp mot Ungarn den 1. oktober 1989. Kampen endte 0-0. Hun debuterte rett etter at Vest-Tyskland ble europamestre, men hun fikk fort oppleve det selv. Midtbanespilleren ble europamester med landslaget i 1991 etter å ha slått Norge i finalen etter ekstraomganger. Wiegmann kom dermed til VM i Kina. Hun scoret tre mål, to på straffe, et mønster hun fulgte opp i de to neste VM-turneringene. Imidlertid ble det kvartfinaletap for Tyskland. Wiegmann var også med på å tape semifinalen i EM i 1993 mot Italia, men deretter ble Wiegmann vant til å vinne.

Wiegmann vant EM i 1995, i 1997 og i 2001 med landslaget. Hun scoret kampens eneste mål i semifinalen i 1995 mot Kina, og sikret dermed finale for Tyskland. I OL i 1996 ble Wiegmann lagets toppscorer med to mål på de tre kampene Tyskland spilte før de måtte reise hjem etter tap i gruppespillet. Det gikk langt bedre i påfølgende OL, der Wiegmanns Tyskland kom på tredjeplass, og dermed fikk OL-medalje.

Wiegmanns største sportslige gevinst var i VM i 2003, der hun som kaptein ledet laget til finalen mot Sverige. Wiegmann ble kåret til kampens beste spiller, og var svært delaktig i at Tyskland ble verdensmestre. Kampen ble også Wiegmanns siste landskamp.

På klubbnivå var Wiegmann alltid lojal mot FFC Brauweiler Pulheim. Hun var med dem på opprykkte til Bundesliga, og var med på å få laget til å bli et topplag med seks sluttspill, som resulterte i fire finaler, av hvilke de vant én – den siste. Hun var også med på å vinne den tyske cupen i 1991, 1994 og 1997. Wiegmann ble i 1997, da hun vant serien og cupen med laget, kåret til «Årets kvinnelige fotballspiller» i Tyskland.

Etter VM i 1999 og OL i 2000, ble Wiegmann tatt ut til spill i WUSA, og hun spilte for Boston Breakers. Wiegmann ble imidlertid skadeforfulgt, og hun avsluttet oppholdet etter 2002-sesongen, og dro tilbake til Brauweiler Pulheim, der hun spilte ut 2003, før hun la opp.

## Meritter
**Med landslaget**:
* VM-gull 2003
* VM-sølv 1995
* EM-gull 1991, 1995, 1997, 2001

**Med Grün-Weiß Brauweiler/Brauweiler Pulheim**:
* Seriemester 1997
* Cupmester 1991, 1994, 1997
* Årets kvinnelige spiller i Bundesliga 1997

## Referanser


## Eksterne lenker
*
Sara Lowe

**Sara Elizabeth Lowe** (født 30. april 1984 i Dallas i Texas), amerikansk synkronsvømmer som deltok i de olympiske leker 2004 i Athen.

Lowe vant en olympiske bronsemedalje i synkronsvømming under Sommer-OL 2004 i Athen. Hun var med på det amerikanske laget som kom på tredjeplass i lagkonkurransen bak Russland og Japan. De andre på laget var Alison Bartosik, Rebecca Jasontek, Anna Kozlova, Tamara Crow, Lauren McFall, Stephanie Nesbitt og Kendra Zanotto.

## OL-medaljer
*  2004  Athen - Bronse i synkronsvømming lag  USA

## Eksterne lenker
*
Liland

**Liland** kan vise til:

*Liland (Bergen) – en grunnkrets i Bergen kommune i Hordaland
*Liland (Evenes) – et tettsted i Evenes kommune i Nordland
*Liland (Sortland) – ei bygd i Sortland kommune i Nordland
*Liland (Vestvågøy) – ei bygd i Vestvågøy kommune i Nordland
*Liland (Vågan) – ei bygd i Vågan kommune i Nordland
*Liland (Nordreisa) – ei bygd i Nordreisa kommune i Troms
*Liland bru – bru i Voss kommune
Personer med etternavnet Liland:

* Bente Liland (1962−), friidrettsutøver
* Geir Liland (1937−), sametingsrepresentant
* Jonny Liland (1978−), norsk politiker (Ap)
* Ingrid Liland (1990−), norsk politiker (MDG)
* Per Liland (1931−1996), uskyldig dømt for mord
NM i ishockey 1938

**[[NM i ishockey]] 1938** var det fjerde norgesmesterskapet i ishockey og ble vunnet av  fra Oslo. I finalen slo Trygg vinneren av den andre avdelingen i Hovedserien 1937/38,  2&ndash;0.

## Hovedserien

### Avdeling 1

### Avdeling 2

## Sluttspill
### Finale





## Referanser
USA under Sommer-OL 2004

**USA under Sommer-OL 2004**. 613 sportsutøvere fra USA deltok i nitten sporter under Sommer-OL 2004 i Athen. USA ble beste nasjon med trettifire gull-, trettini sølv- og tjuesju bronsemedaljer. Basketballspilleren Dawn Staley var landets flaggbærer under åpningsseremonien.

## Medaljer

## Medaljevinnerne
Gu Beibei

**Gu Beibei** (født 25. november 1980 i Beijing) er en kinesisk synkronsvømmer som deltok i de olympiske leker 2004 i Athen og 2008 i Beijing. 

Beibei vant en olympisk bronsemedalje i synkronsvømming under Sommer-OL 2008 i Beijing. Hun var med på det kinesiske laget som kom på tredjeplass i lagkonkurransen bak Russland og Spania. De andre på laget var Huang Xuechen, Jiang Tingting, Jiang Wenwen, Liu Ou, Luo Xi, Sun Qiuting, Wang Na og Zhang Xiaohuan.

## OL-medaljer
*  2008  Beijing - Bronse i synkronsvømming lag  Kina

## Eksterne lenker
*
Kunståret 1881

## Hendelser
## Verk

### Malerier
* William Powell Frith – *A Private View at the Royal Academy*.
* Jean-Jacques Henner – *Une baigneuse* (Musée Jean-Jacques Henner).
* P.S. Krøyer – «Det hirschsprungske familiebillede»
* Luc-Olivier Merson – *Nôtre-Dame de Paris*.
* Pierre Puvis de Chavannes – *Le Pauvre Pêcheur* (The National Museum of Western Art, Tokyo).

### Skulpturer
* Edgar Degas – *La grande danseuse* (1879–1881) (New York, Metropolitan Museum of Art).

## Fødsler

*11. april - Arvid Nilsson, svensk kunstner (død 1971) 
*18. april - Max Weber, russiskfødt amerikansk kunstmaler (død 1961) 
*3. juni - Michail Larionov,russisk kunstner, grunnlegger av rayonismen (død 1964)
*16. juni - Natalia Gontjarova, russisk kunstmaler og teaterdekoratør (død 1962)
*4. august - Wenzel Hablik, tysk kunstmaler, grafisk formgiver og designer (død 1934)
*17. september - Ture Ander, svensk kunstner, *Blomsterkunstmaleren* (død 1958)  
*21. september - Erik Rafael-Rådberg, svensk skulptør og interiørarkitekt (død 1961)   
*1. oktober - Harald Brising, svensk kunsthistoriker og kunstviter (død 1918)
*29. oktober - Jürgen Wrangel, svensk friherre og kunstner (død 1957)
*8. desember - Albert Gleizes, fransk kunstmaler (død 1953) 
*31. desember - Max Pechstein, tysk kunstmaler (død 1955) 
* William Conor, irsk kunstmaler (død 1968)
* Elis Benckert, svensk arkitekt og møbelformgiver (død 1913)

## Dødsfall
* 3. januar - Anna McNeill Whistler, "Whistler's Mother" (født 1804) 
* 7. januar - Jens Zetlitz Kielland, norsk konsul og kunstner (født 1816)
* 24. januar - James Collinson,britisk Prerafaelitisk kunstmaler (født 1825)
* 24. mai - Samuel Palmer, britisk kunstmaler,etser oglitograf (født 1805)
* 1. september - Ulrik Torsslow, svensk skuespiller, kunstner og teaterdirektør (født 1801)
* 13. desember - John Quidor, amerikansk kunstmaler (født 1801)

## Referanser


## Eksterne lenker
*
Erik Aschengreen

**Erik Aschengreen** (født 31. august 1935, død 9. september 2023) var en dansk forfatter, universitetslektor, ballett&shy;kritiker og ‑teoretiker. Erik Aschengreen skrev i *[[Berlingske Tidende]]* om ballett og dans fra 1964 til 2005 og var med på å etablere utdannelse i dansevitenskap ved Universitetet i København. Aschengreen deltok i utvalget som utarbeidet Danmarks kulturkanon, publisert i 2006.

## Bibliografi
* *Harald Lander : His Life and Ballets*, Dance Books Ltd (2009) ISBN 978-1852731298
* *Som jeg kendte dem*, Gyldendal, Købehavn (2007) ISBN 978-87-02-05653-2
* *Balletbogen*, Gyldendal, København, ISBN 9788700122482
* *Der går dans – Den Kongelige Ballet 1948-1998*, Gyldendal, København, ISBN 9788700245082

## Referanser

 


## Eksterne lenker
* Om Erik Aschengreen, fra *[[Den Store Danske Encyklopædi]]*
* Om tilblivelsen av studiet i dansevitenskap ved Universitetet i København
Giovanni Aroccia

**Giovanni Aroccia** (også kjent som **Lo Ruowang**, født 1566 i Italia, død 1623 i Hangzhou i Kina) var en italiensk katolsk prest og kinamisjonær tilknyttet jesuittordenen. Han ble sendt til India i 1586, og ble utdannet i Goa og i Macao (i Kina).

I 1597 ble han sendt inn i Kina og postert i Shaozhou i provinsen Guangdong. 

Etterhvert ble han flyttet til de nyopprettede misjonsstasjonene i Nanchang og så til Nanjing, der han forble i ni år. I denne perioden døpte han blant andre den fremtredende konvertitten Qu Taisu. 

I 1609 ble han sendt tilbake til Nanchang. I 1616, da myndighetene bragte anklager mot jesuittene, gikk Aroccia i dekning i en konvertitts hjem i Jianchang i provinsen Jiangxi. Senere fortsatte han sin forkynnelse i Zhangzhou og Jiading. 

I 1622 ble han leder for jesuittmisjonen i Kinas indre. 

## Se også
* Liste over kinamisjonærer tilhørende jesuittordenen

## Referanser
GET-ligaen 2007/08

**[[Get-ligaen]] 2007/08** var den 69. sesongen i det øverste nivået i ishockey i Norge, første gang under navnet Get-ligaen. Serien ble vunnet av Frisk Asker foran Vålerenga og Sparta Warriors. De åtte beste lagene kvalifiserte seg for NM i ishockey 2008.

## Tabellen

## Sluttspillet
: *Se [[NM i ishockey 2008]]*

## Kvalifisering til GET-ligaen 2008-09

Trondheim slo seg konkurs etter sesongen, slik at det ble gitt tre kvalifiseringsplasser til 1. divisjon 2007/08.

## Se også

* NM i ishockey 2008
* 1. divisjon ishockey for menn 2007/08
* 2. divisjon ishockey for menn 2007/08
Josef Kriehuber

**Josef Kriehuber** (1800–1876) var en østerriksk litograf og maler.

## Liv og virke
Josef Kriehuber fikk den første tegneundervisningen av sin bror Johann Kriebuber, og ble allerede som trettenåring tatt opp i tegneklassen ved det keiserlige akademi i Wien, der han studerte under Hubert Maurer. Fra 1818  til 1821 var han med fyrst Sanguszko til Polen som tegnelærer.

For å skaffe penger til livsopphold og studier ved akademiet i Wien, ble han en av de flittigste litografene ved forlaget Trentsensky. De første portrettene i denne nye trykketeknikken kom i 1826, og i tiårene etter ble Kriehuber den mest etterspurte og best betalte portrettør i Wien under Biedermeierperioden. Suksessen han høyst sannsynlig sammen med at han hadde et mesterlig evne til å framstille menn mer betydelige enn de var i virkeligheten, og kvinner vakrere. 

I 1860 ble han tildelt Frans Josef-ordenen, som første kunstner i Østerrike.  Etter hvert som fotografiet nå ble vanligere falt betydningen og oppdragsmengden, og de siste leveårene hans var preget av fattigdom. 

Josef Kriehuber døde i hjembyen Wien 30. mai 1876 og fikk en æresgrav på Wiener Zentralfriedhof (11-2-49).

Kriehubers sønn, Friedrich Kriehuber, var også tegner og litograf.

I 1889 ble en gate i Wien-Margareten oppkalt etter ham.

## Samlinger
Betydelige samlinger av Kriehubers verk befinner seg i den grafiske samlingen i Albertina i Wien og ved portrettsamlingen i Østerrikes nasjonalbibliotek.

## Verk
Kriehubers rundt  portrettlitografier og noen hundre akvareller gir et interessant tidsbilde av miljøet i Wien. Praktisk talt alle betydelige personligheter fra denne tida ble portrettert av Kriehuber. Noen eksempler er:

* Elias Parish Alvars
* Ole Bull
* Carl Czerny
* Anton Diabelli
*Gaetano Donizetti
* Anton Dreher senior
* Fanny Elßler
* Stephan Ladislaus Endlicher
* Keiser Frans I. av Østerrike
* Carl von Ghega
* Franz Grillparzer
* Friedrich Halm
* Joseph von Hammer-Purgstall
* Friedrich Hebbel
* Carl Heissler
* Erkehertug Johann av Østerrike
* Erkehertug Karl Ludvig av Østerrike
* Therese Krones
* Franz Liszt
* Maria Louise av Østerrike
* Maximilian av Mexico
* Klemens von Metternich
* Giacomo Meyerbeer
* Johann Nestroy
* Niccolò Paganini
* Josef Radetzky
* Fritz Reuter
* Moritz Gottlieb Saphir
* Franz Schubert
* Robert Schumann
* Johann Kaspar von Seiller
* Ignaz von Seyfried
* Sofia av Østerrike
* Wilhelm von Tegetthoff
* Sigismund Thalberg
* Caroline Unger
* Henri Vieuxtemps
* Leopold Welzl von Wellenheim


## Referanser


## Kilder
* 
* 
* 
* 

## Litteratur
* Wolfgang von Wurzbach: *Katalog der Porträtlithographien Josef Kriehubers*. – 2. opplag. Wien: Walter Krieg Verlag, 1958
* Selma Krasa: *Josef Kriehuber 1800–1876: Der Porträtist einer Epoche*. – Wien: Edition Christian Brandstätter, 1987
* Ulrich Thieme und Felix Becker: *Allgemeines Lexikon der Bildenden Künstler von der Antike bis zur Gegenwart*, bind. 21, 1927, s. 535 ff.
* Rudolf von Eitelberger von Edelberg: *Gesammelte kunsthistorische Schriften*, band 1, s. 90. Wien: Braumüller, 1879.

## Eksterne lenker
* 
* 
* Verk av Josef Kriehuber – Museumsportal Schleswig-Holstein
Oslo hovedbrannstasjon

**Oslo hovedbrannstasjon**, adresse Arne Garborgs plass nr. 1, var Norges største brannstasjon. 

Bygningen ble fullført i 1939, med Byarkitekten som arkitekt. Bygningen er dels i seks, og dels i åtte etasjer, kledd i tegl og med slangetårn mot Hospitalsgata.

Den ble tatt i bruk under siste verdenskrig i 1941. Hovedbrannstasjonen tok seg av beredskapen fra Rådhuset, Aker brygge, slottet, St.Hanshaugen, Sofienbergparken, Lodalen, Åkebergveien og Gamlebyen ned mot sjøen. 

Den faste bemanningen på Hovedbrannstasjonen var 12–15 vaktmannskaper. I tillegg til disse befant etatens ledelse, beredskapsavdeling, personalavdeling, deler av brannforebyggende avdeling (feieren har kontor på Rommen), økonomiavdeling, brannkorpsforening og informasjonsenhet seg på Oslo hovedbrannstasjon.   

Vaktmannskapene var fordelt på slangevogn, dykkerbil, høyderedskap og to redningsbiler.  

Denne stasjonen var utstyrt med to biler spesialutstyrt for å berge mennesker etter ulykker og viljestyrte handlinger.

Hovedbrannstasjonen gikk ut av bruk i mai 2023 og ble revet høsten 2024 i forbindelse med byggingen av nytt regjeringskvartal. Stasjonens ansvarsområde er overført til den nye Sentrum brannstasjon i Bjørvika.

## Referanser


## Litteratur
* Oslo byleksikon, side 263, ISBN 978-82-573-1760-7

## Eksterne lenker
* Oslo kommune: Brannvern, ildsted og feiing
*
Scooby-Doo

:*For filmen fra 2002, se [[Scooby-Doo (film)]]
*'Scooby-Doo''' er en media-franchise(figur) basert rundt flere animerte TV-serier og relaterte verk produsert fra 1969 til i dag. Den sentrale figuren er en snakkende Grand Danois som heter Scooby Doo, og de fleste versjoner av serien har Scooby som medlem / maskot av en detektivklubb kjent som «Mystery, Inc.", som også inkluderer fire tenåringer eller unge voksne: Fred " Freddie "Jones, Daphne Blake, Velma Dinkley, og Norville" Shaggy "Rogers. The Mystery, Inc.-gjengen reiser rundt i landet og verden i en psykedelisk-malt van kjent som «Mystery Machine". De løser mysterier ved å vise at tilsynelatende utenomjordiske spøkelser og monstre er ikke-overnaturlige kriminelle. 

Den originale serien, Scooby-Doo, hvor er du!, ble opprettet for Hanna-Barbera Productions av forfattere Joe Ruby og Ken Spears som en tegneserie sendt på formiddagen på lørdager i 1969. Hanna-Barbera og dets etterfølger Warner Bros Animation har produsert en rekke oppfølgere og spin-off-animerte serier og flere relaterte arbeider, inkludert spesialserier for fjernsyn og filmer for TV, og to Warner Bros-produserte filmer. Noen versjoner av Scooby-Doo har ulike variasjoner over seriens overnaturlige tema, og inneholder figurer som Scoobys fetter Scooby-Dum og nevø Scrappy-Doo i tillegg til eller i stedet for noen av de opprinnelige figurene. 

Scooby-Doo ble opprinnelig sendt på CBS fra 1969 til 1976, da den flyttet til ABC. ABC sendte den til 1986, da den ble avbrutt, og presenterte en spin-off med medlemmene som barn, A Pup Named Scooby-Doo, fra 1988 til 1991. Serien ble gjenopplivet og oppdatert som "Hva gjør du, Scooby-Doo" for The WB Network's Kids 'WB programmering blokk og gikk fra 2002 til 2006, da den begyte å gå på The CW-nettverket fram til 2008. Den nåværende Scooby-Doo serien, Scooby-Doo! Mystery Incorporated, premierte på Cartoon Network i juli 2010. repriser av serien sendes ofte på Cartoon Network og Boomerang i Norge og andre land.

Warner Bros' 2002 live-action Scooby-Doo film ble en stor suksess, og resulterte i en oppfølger to år senere. 
Filmen ble regissert av Raja Gosnell. I filmen spilte Freddie Prinze, Jr, som Fred, Sarah Michelle Gellar som Daphne, Matthew Lillard som Shaggy, og Linda Cardellini som Velma. Scooby-Doo ble opprettet på skjermen ved å datagenerert spesielle effekter.Scooby-Doo ble ikke godt gjennomgått, men var en økonomisk vellykket utgivelse, hvor de tjente over $130 millioner. En oppfølger, Scooby-Doo 2: Monsters Unleashed, kom i mars 2004 med samme skuespillere og regissør. Regissørene tjente USD 84 (€ 55,98) på Scooby-Doo 2
Michiyo Fujimaru

**Michiyo Fujimaru** (født 6. april 1979) er en japansk synkronsvømmer som deltok i de olympiske leker 2004 i Athen.   

Fujimaru vant en olympisk sølvmedalje i synkronsvømming under Sommer-OL 2004 i Athen. Hun var med på det japanske laget som kom på andreplass i lagkonkurransen bak Russland. De andre på laget var Kanako Kitao, Emiko Suzuki, Saho Harada, Miya Tachibana, Miho Takeda, Juri Tatsumi og Yoko Yoneda.

## OL-medaljer
*  2004  Athen -  Sølv i synkronsvømming lag  Japan

## Eksterne lenker
*
Dissipativt system

Et **dissipativt system** er et termodynamisk åpent system som opererer utenfor, og ofte langt unna, termodynamisk likevekt i et miljø som det utveksler energi og materie med.

En dissipativ struktur er et dissipativt system som har et dynamisk regime som i noen forstand er i en reproduserbar stabil tilstand. Denne reproduserbare stabile tilstanden kan oppnås gjennom systemets naturlige evolusjon, eller ved menneskelig påvirkning, eller gjennom en kombinasjon av disse to. En disippativ struktur er altså i sin natur ustabilt, men kan opprettholdes over tid ved at det tilføres en form for energi som systemet kan nyttiggjøre seg ved å forbruke.

## Litteratur
* B. Brogliato, R. Lozano, B. Maschke, O. Egeland, *Dissipative Systems Analysis and Control*. Theory and Applications. Springer Verlag, London, 2. utg. 2007. 
* J.C. Willems. *Dissipative dynamical systems*, part I: General theory; part II: Linear systems with quadratic supply rates. Archive for Rationale mechanics Analysis, vol.45, s.321–393, 1972.
*Gunnar Aksnes: «Det evolusjonistiske verdensbildet», Artikkel i Bergens Tidende 28. mars 1987.
Breivikfjorden

**Breivikfjorden** er en fjord på vestsida av Sørøya i Hasvik kommune i Finnmark. Fjorden er 8 kilometer lang og opptil 4 kilometer bred.

Fjorden har innløp mellom Ramneset i vest og Reinneset i øst og strekker seg nordøstover til Høyvik i enden av fjorden. På østsida av fjorden ligger tettstedet Breivikbotn. Lengst vest på nordsida av fjorden ligger bygda Breivik. Det er ellers sparsomt med bebyggelse langs fjorden. Fylkesvei 102 går langs nordsida av fjorden.

## Referanser
Anneli Andelén

**Anneli Andelén** (født 21. juni 1968) er en svensk tidligere fotballspiller. Hun er den etter Lena Videkull av spillere som har spilt på det tidligere topplaget Öxabäck IF som har hatt flest landskamper.

Andelén ble født og vokste opp i Älvsered. Hun kom til Öxabäck IF i 1983 som 15-åring, og ble med på den andre oppturen til laget, som etter å ha vunnet det første svenske mesterskapet i 1973, det tredje i 1975 og det 6. i 1979, hadde kommet i en bølgedal. Med Andelén ble Öxabäck igjen et storlag, og hun var med på å vinne serien to ganger til (senest i 1988) og cupen 6 ganger på 7 år. Andelén ble Damallsvenskans toppscorer i 1992, 1993 og 1994. I 1992 vant hun Diamantbollen. I 1995 begynte Andelén en profesjonell karriere i japanske L.League. Andelén ble en suksess, og i sin tredje sesong for Suzuyo Shimizu ble hun seriens toppscorer og tatt ut på årets lag. Imidlertid fikk hun som alle andre profesjonelle spillere kontrakten opphevet i 1999. Etter Japan-eventyret la Andelén opp som fotballspiller.

I landslagssammenheng har Andelén vært med på VM i Kina i 1991, der hun scoret tre mål. Andelén var også med i VM på hjemmebane fire år etter. Hun scoret ett mål i den turneringen. Hun var også med på å vinne sølv i EM i 1995, og scoret reduseringsmålet for Sverige mot Tyskland i finalen i det nest siste minutt av ordinær spilletid.

## Privatliv
Andelén er visedirektør i familiesagverket Maa Såg, som hun har jobbet i siden 2001. Den 6. juni 2008 inngikk Andelén partnerskap.

## Referanser


## Eksterne lenker
*
Blau (andre betydninger)

**Blau** har flere betydninger:
* Blau er en elv i Baden-Württemberg sør i Tyskland
* *[[Operasjon Blau]]* var en tysk offensiv som ble innledet 28. juni 1942 etter seieren i slaget om Sevastopol
* ''Fall Blau'' var en del av den tyske framrykkingen mot Stalingrad
* ''Preussisch (Berliner) Blau'', er en blå farge

Personer med etternavnet Blau:
* Aljoscha Blau
* Harry Blau
* Pierre Blau
Sørvær (Hasvik)

**Sørvær** er et fiskevær i Hasvik kommune i Finnmark. Stedet hadde 201 innbyggere i 2005. Innbyggertallet har siden falt under 200, og regnes dermed ikke lenger som tettsted etter SSBs definisjon. Sørvær ligger lengst vest på Sørøya, helt ut mot Lopphavet, som er kjent for sine rike fiskeforekomster. Stedet ligger 20 kilometer fra kommunesenteret Breivikbotn. Sørvær er endepunkt for fylkesvei 102. Bygda har barnehage og barneskole.

Sørvær ble bygget opp på tre nakne holmer, og det har ikke vært forhold for å drive med jordbruk ved siden av fisket. Dette har gjort Sørvær helt avhengig av fiskeriene for å overleve. Tidligere var Sørvær sentrum for et stort skreifiske, hvor også svært mange fiskere fra Troms tok del. Dette har også medført at dialekten i Sørvær skiller seg fra resten av Sørøya, med en tydelig påvirkning fra dialekter i Nord-Troms. Sørvær var kirkested i senmiddelalderen.

Under tvangsevakueringen og nedbrenningen av Finnmark og Nord-Troms i 1944 ble Sørvær brent helt ned av de tyske styrkene. I gjenoppbyggingen etter krigen var hjelp fra Hamar svært viktig.

## Referanser
Sørvær

**Sørvær** kan vise til:

*Sørvær (Hasvik) – et tettsted i Hasvik kommune i Finnmark
*Sørvær (Bodø) – hovedøya på Helligvær i Bodø kommune i Nordland
Thorvald Bindesbøll-medaljen

**Thorvald Bindesbøll-medaljen** (dansk: **Thorvald Bindesbøll Medaljen**) er en dansk  hedersbevisning som deles ut av Det Kongelige Akademi for de Skønne Kunster. Prisen er oppkalt etter arkitekten og kunsthåndverkeren Thorvald Bindesbøll.

Medaljen tildeles en person som har gjort en stor innsats av høy kvalitet innenfor brukskunst og industriell grafikk.Utmerkelsen ble innstiftet i 1979 da det var 75 år siden trykkingen av Thorvald Bindesbølls Carlsberg Pilsner-etikett.Den ble tildelt første gang i 1981.

Medaljør Frode Bahnsen utførte stemplene til medaljen i 1982 etter maleren Poul Gernes' modell.

Utmerkelsen blir delt ut ut på Akademiets stiftelsesfest i mars på Charlottenborg.

## Mottakere

## Noter



## Referanser



## Eksterne lenker
* Akademirådet - tildelinger
* Akademirådet - om medaljen

__NOTOC__
Spania under Sommer-OL 2012

**Spania** deltok under Sommer-OL 2012 i London som ble arrangert i perioden 27. juli til 12. august 2012. Spania har deltatt i samtlige sommer-OL siden 1920 i Antwerpen unntatt sommer-OL 1936 i Berlin.

## Medaljer

## Medaljevinnerne

## Friidrett

Spaniske friidrettsutøvere som har klart kvalifikasjonskravene til lekene:

;Menn
;Løp- & landeveisøvelser

;Tekniske øvelser

;Kvinner
;Løp- & landeveisøvelser

;Tekniske øvelser

## Referanser
Vilhelm IV av Oranien

**Vilhelm IV Karl Henrik Friso** (født 1. september 1711 i Leeuwarden, død 22. oktober 1751 i Haag) var den første arvestattholderen i Nederland.

Vilhelm IV var sønn av Johan Vilhelm Friso, fyrste av Nassau-Dietz, og Marie Louise av Hessen-Kassel. I 1734 giftet han seg med Anna av England, datter av kong Georg II av Storbritannia.
## Referanser
Merian

:*For den sveitsiske patrisierslekta, se [[Merian (slekt)]]*

**Merian** (*Origanum majorana*, syn. *Majorana hortensis*) er en ettårig, grønn krydderplante i leppeblomstfamilien, i nær slekt med bergmynte som gir krydderet oregano.

## Eksterne lenker
* 
* Plants for a future